《老槐》
宋代·贺铸

老树久枯秃，俯临清路尘。
曾无席地阴，庇暍及斯民。
枭巢与狐穴，凶怪相凭亲。
嗥啸属阴黑，惊摇旁近人。
周环筑级坛，立社祠秋春。
既享不材寿，滥当有土神。
勿惑巫妇言，请挥樵者斤。
犹疑终窃据，复作後来薪。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。